Uppeldi og menntun - 16.02.2007 , Blaðsíða 75 75 GUÐRÍÐUR ADDA RAGNARSDÓTTIR Seinna tímabil Haustið eftir kom í ljós að lestarfærni nemandans hafði dalað um sumarið og var þráðurinn tekinn upp að nýju . Verður framförum nemandans á því kennslutímabili ( veturinn 2005 ? 2006 ) lýst í meginatriðum . Kennt var í alls 88 stundir , á þessa leið : 1. 26. sept. ? 14. des. 2005 , 38 stundir . Upprifjun , bókstafir / málhljóð . Blöndun mál - hljóða , lestur , hægt / hratt , einkvæð orð og orðleysur . 2. 18. jan. ? 30. mars 2006 , 39 stundir . Lestur , einkvæð orð og orðleysur . Lestur , hægt / hratt , ýmis fjölkvæð orð . Hraðlestur á nýjum samfelldum textum . 3. 3. apríl ? 27. apríl 2006 , 11 stundir . Ný verkefni , svo sem orðskýringar , lesskiln - ingur og endursögn . Viðfangsefni þessa hluta eru handan efnis greinarinnar . Framvinda Í ljósi stöðukönnunarinnar var ákveðið að kenna nemandanum að lesa með beinum fyrirmælum og hnitmiðaðri færniþjálfun . Honum skyldi kennt að bera rétt fram eins - tök málhljóð og umskrá tákn ( bókstaf ) í hljóð -lesa , og hljóð í tákn -skrifa eftir upp - lestri , þannig að ekki færi milli mála að hann réði yfir nauðsynlegri verkfærni til að tengja hljóðin bæði í lestri og ritun áður en ein - og fleirkvæð orð væru lögð fyrir hann . Þar eð ekkert íslenskt námsefni hefur verið samið samkvæmt Direct Instruction aðferðinni var valið úr því íslenska efni sem til er og hentaði til kennslunnar sem hér er lýst , auk æfingablaða sem kennarinn útbjó . Á fyrra kennslutímabilinu ( 19. janúar ? 12. maí 2005 ) vatt fyrstu 43 tímunum fram á svipaðan hátt . Nemandinn hlustaði á kennarann segja málhljóðin sem lágu fyrir þann daginn og endurtók þau . Samsvarandi bókstafir voru einnig fundnir í bókinni , málhljóð þeirra sögð , og skrifaði nemandinn þá síðan eftir heyrn í stílabókina sína . Kennarinn gekk sérstaklega eftir því að hljóðmyndun nemandans væri skýr og vara - og tungustaða rétt . Var nemandanum gert að horfa gaumgæfilega á munn kennarans þegar hann myndaði hljóðin nokkuð ýkt . Auk þess fékk nemandinn spegil til að sjá eigin varastöðu og æfa sig að mynda þau hljóð sem erfitt reyndist fyrir hann að greina á milli , svo sem o , ó og ö , eða þau sem hann vildi rugla saman , svo sem þ og f. Til að greina milli b / p , d / t , g / k , v / f , og ð / þ hélt nemandinn hendinni fyrir munni sér og fann hvenær blásturinn kitlaði mikið í lófann og hvenær lítið sem ekkert . Unnið var eftir DI - líkaninu ( sjá þó þjálfun í aðgreiningu ) auk þess sem skynjunar - og verkleiðir nemand - ans voru settar í ákveðna röð og númeraðar á stighækkandi borðum eftir því hversu mikið eða lítið kennarastýrð viðkomandi verkleið var . Á hliðstæðan hátt var náms - efnið hugsað í stigum sem leiddi rökrétt hver af öðrum ( 1 ? 3 ) eftir umfangi efnisins frá hinu einfalda til flóknari heilda ( component / composite ) . Námsefnið í hverjum stiga var síðan sneitt örþunnt ? fleygað í einstök námsatriði , eins og bókstafi og málhljóð þeirra , og myndaði hvert námsatriði eða flaga eitt þrep í viðkomandi stiga . Mikilvægt er að undirstrika að námsefnið eða framvinduröð þrepanna -hvað kennt er hverju sinni annars vegar , og kennsluaðferðirnar eða röð borðanna -hvernig það er gert hins vegar , eru óháðar hvor annarri . Í kennslunni voru sömu skynjunar - og verkleiðirnar ( borðin ) endurteknar við hvert nýtt atriði / þrep sem fyrir lá í þeim námsefnisstiga sem unnið var í hverju sinni ( 1. mynd ) .